IEPIRKUMA LĪGUMS (PROJEKTĒŠANA)

**Izpildītāja līguma reģistrācijas Nr.A\_028\_16**

***(Identifikācijas Nr. JPP 2016/35)***

|  |  |  |  |
| --- | --- | --- | --- |
| Jēkabpilī, | 2016.gada27*.*maijā | Līguma reģistrācijas numurs |  |

**Jēkabpils pilsētas pašvaldība,** reģistrācijas numurs 90000024205, tās domes priekšsēdētāja Leonīda Salceviča personā, kurš rīkojas saskaņā ar likumu „Par pašvaldībām” un Jēkabpils pilsētas pašvaldības nolikumu, turpmāk tekstā saukts **Pircējs,** no vienas puses un

**Sabiedrība ar ierobežotu atbildību Acitektura,** Reģistrācijas Nr.45403040580, adrese: Gaujas iela 8, Jēkabpils, LV-5201, kuru pamatojoties uz statūtiem pārstāv tās valdes loceklis Ainārs Cikanovičs(turpmāk tekstā - **Izpildītājs**) no otras puses, ***pamatojoties uz publiskā iepirkuma*** *“Būvprojekta izstrāde un autoruzraudzība objektā: „Nojumju, kalšu un katlu mājas būvniecība uzņēmējdarbības attīstībai Zīlānu ielā 66 C/3; 66 C/4; 66 D; 66 E, 66 F; 66 G; 66 H; 66 K; 66 M; 68 A/4 un 68 I, Jēkabpilī”” (Identifikācijas Nr. JPP 2016/35)* rezultātiem*,* Izpildītāja iesniegto piedāvājumu, iepirkuma **komisijas 2016.gada 24.maija lēmumu** (sēdes protokols Nr.141), noslēdz līgumu par sekojošo:

## Definīcijas

* 1. Dienas ir kalendārās dienas.
	2. Apakšuzņēmējs ir juridiska vai fiziska persona, kas slēdz līgumu ar Izpildītāju par noteikta Darba daļas veikšanu.
	3. Projekta vadītājs ir Pasūtītāja pārstāvis, kurš ir pilnvarots pārstāvēt Pasūtītāju: pieņemt lēmumus, dot rīkojumus un saskaņojumus šajā līgumā paredzētajos gadījumos.

## Līguma priekšmets

* 1. Pasūtītājs pasūta un apmaksā, bet Izpildītājs apņemas izstrādāt “Būvprojekta izstrāde un autoruzraudzība objektā: „Nojumju, kalšu un katlu mājas būvniecība uzņēmējdarbības attīstībai Zīlānu ielā 66 C/3; 66 C/4; 66 D; 66 E, 66 F; 66 G; 66 H; 66 K; 66 M; 68 A/4 un 68 I, Jēkabpilī”” (turpmāk – Darbs), saskaņā ar līguma 1.pielikuma „Projektēšanas uzdevums” un projektēšanu regulējošo normatīvo aktu prasībām.

## Līgumcena

* 1. Par Darba veikšanu Pasūtītājs apņemas samaksāt Izpildītājam līgumcenu tādā apjomā un termiņos kā noteikts šajā līgumā.
	2. Līgumcena ir EUR 36 740,00 (trīsdesmit seši tūkstoši septiņi simti četrdesmit *euro* 00 centi). Pievienotās vērtības nodoklis 21% ir EUR 7 715,40 (septiņi tūkstoši septiņi simti piecpadsmit *euro* 40 centi). Līgumcenas un pievienotās vērtības nodokļa kopējā summa ir EUR 44 455,40 (četrdesmit četri tūkstoši četri simti piecdesmit pieci *euro* 40 centi).

## Darba izpilde un pušu sadarbība

* 1. Darbs jāveic latviešu valodā.
	2. Visa veida paziņojumiem, rīkojumiem, apstiprinājumiem, apliecinājumiem, saskaņojumiem un lēmumiem, kas jāizdod saskaņā ar līgumu, jābūt izdotiem rakstveidā.
	3. Pasūtītājs un Izpildītājs1 (vienu) reizi nedēļā (datumu un laiku saskaņojot ar Pasūtītāju) rīko kopīgas Darba vadības apspriedes, kurās izskata problēmas un risinājumus, termiņus, līguma 1.pielikuma „Projektēšanas uzdevums” un līguma grozījumus.
	4. Izpildītājs protokolē Darba vadības apspriedes un izsniedz protokola kopijas apspriedes dalībniekiem 5 (piecu) dienu laikā pēc sanāksmes.
	5. Par apstākļiem, kas var ietekmēt Darba kvalitāti, termiņus vai līgumcenu, Izpildītājam nekavējoties, bet ne vēlāk kā 7 (septiņu) dienu laikā, no brīža kad tas uzzināja vai tam vajadzēja uzzināt, par šiem apstākļiem jābrīdina Projekta vadītājs un jāiesniedz ietekmes novērtējums.
	6. Izpildītājam nav tiesības pretendēt uz līgumcenas palielināšanu, ja Izpildītājs nav savlaicīgi paziņojis Projekta vadītājam par līguma 4.5 punktā minētajiem apstākļiem.

## Izpildītāja personāls

* 1. Darba veikšanai Izpildītājs piesaista savā iepirkuma piedāvājumā minēto personālu. Personāla maiņa Izpildītājam jāsaskaņo ar Projekta vadītāju. Piedāvātā personāla kvalifikācijai jābūt tādai pašai vai labākai kā nomaināmajam personālam.
	2. Izpildītājam ir jānomaina ikviens Darba izpildē iesaistītā (piedāvājumā minētā vai nomainītā) personāla, ja to pieprasa Pasūtītājs un pamato ar kādu no šādiem iemesliem:
		1. atkārtota pavirša savu pienākumu pildīšana;
		2. nekompetence vai nolaidība;
		3. līgumā noteikto saistību vai pienākumu nepildīšana.
	3. Projekta vadītājs pieņem lēmumu atļaut vai atteikt darbinieku nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs līguma nodaļas noteikumiem.
	4. Trīs dienu laikā pēc līguma noslēgšanas Izpildītājam ir jāiesniedz par visiem sertificētiem speciālistiem civiltiesiskās atbildības obligātās apdrošināšanas līguma kopijas, kas noslēgtas saskaņā ar Ministru kabineta 19.08.2014. noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.

## Apakšuzņēmēji

* 1. Izpildītājs atbild par apakšuzņēmēju darbu.
	2. Darba veikšanai Izpildītājs piesaista savā iepirkuma piedāvājumā minētos apakšuzņēmējus.
	3. Citu apakšuzņēmēju maiņu jāsaskaņo ar Projekta vadītāju.

## Termiņi

* 1. Līgums stājas spēkā no tā parakstīšanas dienas un ir spēkā līdz līgto saistību izpildīšanai.
	2. Izpildītājs iesniedz Pasūtītājam atbilstoši Projektēšanas uzdevumam izstrādātu būvprojektu un apliecinājuma karti ar grafiskiem dokumentiem 60 (sešdesmit) dienu laikā no Līguma stāšanās spēkā.
	3. Pasūtītājs izskata 7.2.punktā prasītos dokumentus un sniedz atbildi 10 (desmit) darba dienu laikā pēc to saņemšanas.

## Darba nodošana.

# Darba nodošana Pasūtītājam notiek ar Darba pieņemšanas - nodošanas aktu, kuru paraksta Puses vai to pilnvaroti pārstāvji.Par pilnvaroto personu šī punkta izpratnē atzīstamas Līguma 17.2. un 17.3.punktos minētās personas.

* 1. Ja Darba pieņemšanas – nodošanas laikā Pasūtītājs konstatē tā defektus vai līdz galam neizstrādātu Darbu vai kādu tā daļu, neatbilstību Līguma un normatīvo aktu prasībām, tad Pasūtītājs par to sastāda aktu un nosaka Darba defektu novēršanas vai neizstrādāto Darba daļu vai daļas izpildes termiņus un kārtību, kuri nav ilgāki par 15 (piecpadsmit) kalendārajām dienām, skaitot no dienas, kad šajā Līguma punktā noteikto aktu parakstījis Pasūtītājs. Šajā Līguma punktā noteiktajā aktā noteiktos Darba defektus un/vai nepadarītos Darba izstrādes darbus Izpildītājs novērš ar saviem spēkiem, materiāliem un uz sava rēķina. Šajā gadījumā Izpildītājs maksā Pasūtītājam Līgumā paredzēto kavējuma naudu par Darba neizstrādāšanu Līgumā noteiktajā termiņā, ja Darba trūkumu novēršana vai neizpildīto Darba izstrādes darbu veikšana ir ilgāka par Līguma 7.2.punktā noteikto projektēšanas darba izstrādes pabeigšanas termiņu. Ja Izpildītājs izvairās no projektēšanas darbu trūkumu un/vai defektu novēršanas, Pasūtītājam ir tiesības pašam tos novērst, pieprasot no Izpildītāja visus ar to saistītos izdevumus. Izdevumus, kas noteikti šajā līguma punktā, Pasūtītājs ietur no Izpildītājam maksājamās līguma summas.

## Maksājuma kārtība un dokumenti

* 1. Darbu apmaksa tiks veikta 10 (desmit) dienu laikāpēc visu Projektēšanas uzdevumā “Nojumju, kalšu un katlu mājas būvniecība uzņēmējdarbības attīstībai Zīlānu ielā 66 C/3; 66 C/4; 66 D; 66 E, 66 F; 66 G; 66 H; 66 K; 66 M; 68 A/4 un 68 I*,* Jēkabpilī” minēto prasību izpildes, pieņemšanas – nodošanas akta parakstīšanas līguma 8.punktā noteiktajā un rēķina iesniegšanas.
	2. Visus maksājumus veic ar pārskaitījumu 10 (desmit) dienu laikā no brīža, kad Projekta vadītājs ir saņēmis pareizi sagatavotus samaksas dokumentus. Samaksu par Darbu izpildi Pasūtītājs pārskaita uz Izpildītāja norādītu kontu.
	3. Līgumsodu un zaudējumus Izpildītājs atmaksā Pasūtītājam vai Pasūtītājs atskaita no Izpildītājam paredzētā maksājuma.

## Darba kvalitāte un līgumsods

* 1. Darba sagatavošanas, būvprojekta ekspertīzes un būvniecības laikā konstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina Pasūtītāja noteiktajā termiņā. Ja Izpildītājs noteiktajā termiņā neveic prasītos labojumus, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas. Šīs Pasūtītāja tiesības neatbrīvo Izpildītāju no līguma 10.4.punktā noteiktā līgumsoda.
	2. Izpildītājam jāsedz to būvdarbu izmaksas, kas nebūtu jāveic, ja būvprojekta kļūdas būtu Pasūtītāja noteiktajā termiņā izlabotas, bet kopā ne vairāk kā 10% (desmit procenti) apmērā no šajā līgumā noteiktās kopējās summas. Izpildītājam jāsedz tādu defektu labošanas izmaksas, kas radušies būves garantijas laikā projekta kļūdu dēļ. Strīda gadījumā Pasūtītājs, Izpildītājs un būvuzņēmējs pieaicina savstarpēji atzītu ekspertu vai ekspertu grupu, kuru slēdziens būvniecības dalībniekiem ir saistošs.
	3. Ja Pasūtītājs kavē līgumā noteiktos maksājumus, tad Pasūtītājs maksā līgumsodu 0,2% (nulle komats divi procenti) apmērā no neveiktā maksājuma (parāda) par katru nokavēto dienu, bet kopsummā ne vairāk kā 10 % (desmit procenti) no līguma kopējās summas.
	4. Ja Izpildītājs kavē līgumā noteikto Darba iesniegšanas termiņu, vai kavē pieļauto kļūdu un trūkumu labošanas termiņus, tad Izpildītājs maksā līgumsodu 0,2% (nulle komats divi procenti) apmērā no līguma kopējās summas par katru nokavēto dienu, bet kopsummā ne vairāk kā 10 % (desmit procenti) no līguma kopējās summas.

## Zaudējumu atlīdzība

* 1. Izpildītājam ir tiesības prasīt zaudējumu atlīdzību gadījumos, ja:
		1. Pasūtītājs nepamatoti nesaskaņo speciālistu un/vai apakšuzņēmēju maiņu;
		2. citos gadījumos, kad Pasūtītāja vainas dēļ Izpildītājam ir radušies zaudējumi.
	2. Pasūtītājam ir tiesības saņemt zaudējumu atlīdzību gadījumos, ja:
		1. Izpildītājs Pasūtītāja norādītajā termiņā nav novērsis atklātās kļūdas un trūkumus;
		2. citos gadījumos, kad Izpildītāja vainas dēļ Pasūtītājam ir radušies zaudējumi.
	3. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.

## Līguma grozīšana

* 1. Ja pēc līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās Darba izmaksas, un šādi grozījumi nav atspoguļoti līgumcenā, tad, pēc abu pušu savstarpējas vienošanās, tiek grozīta līgumcena, saskaņā ar Publisko iepirkumu likuma 67.1 pantu.
	2. Līgumcena var tikt grozīta, ja puses vienojas grozīt līguma 1.pielikumu „Projektēšanas uzdevums” un tas ietekmē Izpildītāja izdevumus.
	3. Līguma grozījumus sagatavo Izpildītājs, saskaņo Projekta vadītājs un paraksta abas puses.
	4. Līguma grozījumi izdarāmi rakstveidā.
	5. Izpildītājs ir tiesīgs saņemt Darba izpildes laika pagarinājumu, ja:
		1. Pasūtītājs kavē vai aptur Darba veikšanu, no Izpildītāja neatkarīgu iemeslu dēļ, vai novilcina 7.3.punktā noteikto pienākumu izpildi;
		2. Darba veikšanu kavē būtiski līguma 1.pielikuma „Projektēšanas uzdevums” grozījumi, kas nav Izpildītāja radīti.

## Līguma darbības izbeigšana

* 1. Ja kāds no Līdzējiem ir pārkāpis jebkuru no Līguma noteikumiem, otrs Līdzējs par to vainīgajam Līdzējam ar ierakstītu pasta sūtījumu nosūta rakstisku brīdinājumu vai arī minēto brīdinājumu nodod personīgi pret parakstu, norādot termiņu (kurš nedrīkst būt īsāks kā 20 (divdesmit) kalendārās dienas, skaitot no dienas, kad brīdinājums nodots pastā vai nodots pret parakstu) Līgumā noteikto saistību izpildei, t.i. konstatēto pārkāpumu novēršanai. Ja brīdinājumā norādītajā termiņā Līguma pārkāpumi netiek novērsti, tad Līdzējs, kuras intereses ir aizskartas, var vienpusēji lauzt Līgumu, nosūtot ar ierakstītu pasta sūtījumu par to otram Līdzējam rakstisku paziņojumu.
	2. Izpildītājs var lauzt Līgumu bez iepriekšēja brīdinājuma, par to rakstiski paziņojot Pasūtītājam, ja Pasūtītājs nokavē Līgumā noteikto maksājumu ilgāk par 30 (trīsdesmit) kalendārajām dienām.
	3. Izpildītājam ir tiesības vienpusēji lauzt Līgumu, rakstiski par to paziņojot Pasūtītājam, gadījumā ja Pasūtītājs kavē Līgumā noteiktos maksājumus un līgumsods sasniedz 10% no Līguma 3.2.punktā noteiktās Līguma summas.
	4. Pasūtītājam ir tiesības vienpusēji lauzt Līgumu, ja Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana).
	5. Pasūtītājam ir tiesības vienpusēji lauzt Līgumu, ja Pasūtītājs konstatē, ka projektēšanas darba izstrāde neatbilst Līguma un tā pielikumu nosacījumiem.
	6. Pasūtītājam ir tiesības vienpusēji lauzt Līgumu, ja Izpildītājs Līguma 5.4. punktā noteiktajā kārtībā un termiņā neiesniedz Pasūtītājam būvspeciālistu darbības civiltiesiskās atbildības apdrošināšanas polisi.
	7. Ja Līgums tiek lauzts, Izpildītājs nekavējoties pārtrauc projektēšanas darbu, par ko tiek sastādīts projektēšanas darba no pieņemšanas – došanas akts un saņem samaksu par visiem līdz Līguma laušanas brīdim kvalitatīvi paveiktajiem projektēšanas darbiem, izņemot gadījumu, kad Līgums tiek lauzts Izpildītāja vainas dēļ.
	8. Gadījumā, ja Līgums tiek lauzts kāda Līdzēja vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otram Līdzējam, tad Līdzējam, kurš ir vainojams Līguma laušanā, ir jāatlīdzina otram Līdzējam zaudējumi, kas tam rodas saistībā ar Līguma laušanu. Gadījumā, ja Līgums tiek lauzts Izpildītāja vainas dēļ, tad Izpildītājs maksā Pasūtītājam papildus zaudējumiem arī līgumsodu 10 % apmērā no Līguma 3.2.punktā noteiktās Līguma summas, kurš nomaksājams 3 (trīs) dienu laikā, skaitot no dienas, kad Izpildītājs saņēmis no Pasūtītāja rēķinu par šajā Līguma punktā noteikto līgumsodu.
	9. Abpusēji rakstiski vienojoties, puses var izbeigt līgumu kāda cita iemesla dēļ.

## Autortiesības

* 1. Līdzēji vienojas, ka vienlaicīgi ar Darbu nodošanu – pieņemšanu, Izpildītājs saskaņā ar Civillikuma 841.pantu, Autortiesību likuma 2.panta sesto daļu, Autortiesību likuma 13.panta pirmo daļu un 16.panta otro daļu, bez atlīdzības atsavina par labu Pasūtītājam savas mantiskās autortiesības uz Izpildītāja izstrādāto Darbu, kuru tas izstrādājis saskaņā ar Līgumu.

## Nepārvarama vara

* 1. Puses ir atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abām vai vienai pusei turpināt līgumsaistību izpildi, un citi apstākļi, kas neiekļaujas pušu iespējamās kontroles robežās.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai pusei. Ziņojumā jānorāda, kādā termiņā pēc viņa ieskata ir iespējama un paredzama viņa līgumsaistību izpilde, un pēc otras puses pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu. Ja līguma turpmāka izpilde nav iespējama, puses sastāda Darba nodošanas – pieņemšanas aktu un Izpildītājs saņem samaksu par visu līdz tam kvalitatīvi paveikto Darba daļu.

## Strīdus risināšana

* 1. Strīdus risina sarunu ceļā, bet, ja puses 30 (trīsdesmit) dienu laikā nepanāk vienošanos, tad strīdus izskata Latvijas Republikas tiesā saskaņā ar Latvijas Republikas normatīvajiem aktiem.

## Papildus noteikumi

* 1. Izpildītājam ir pienākums 7 (septiņu) dienu laikā pēc Pasūtītāja uzaicinājuma parakstīt autoruzraudzības līgumu, atbilstoši iepirkuma ar identifikācijas Nr. JPP 2016/35 noteikumiem.
	2. Atbildīgā kontaktpersona par Līguma izpildi (Pasūtītāja pilnvarots pārstāvis) no Pasūtītāja puses ir Jēkabpils pilsētas pašvaldības Būvniecības un komunālās saimniecības nodaļas vadītāja Anita Vanaga, tālrunis 65207428; e-pasts: anita.vanaga@jekabpils.lv, fakss: 65207429.
	3. Atbildīgā kontaktpersona par Līguma izpildi no Izpildītāja puses ir valdes loceklis Ainārs Cikanovičs, tālrunis 29268754, e-pasts: arhicik@gmail.com.
	4. Līgumam ir pievienoti zemāk uzskaitītie dokumenti, kas ir līguma pielikumi un ir neatņemama tā sastāvdaļa:

|  |
| --- |
| 1.pielikums „Projektēšanas uzdevums” |
| 2.pielikums ”Finanšu piedāvājums” un „Tehniskais piedāvājums” |

* 1. Līgums noslēgts 2 (divos) eksemplāros latviešu valodā, pa vienam līguma eksemplāram uz 5 (piecām) lapām ar 2 (diviem) pielikumiem uz 8 (astoņām) lapām katrai pusei.

## Pušu rekvizīti

|  |  |  |
| --- | --- | --- |
| **PASŪTĪTĀJS:****Jēkabpils pilsētas pašvaldība**Reģ. Nr. 90000024205PVN Reģ.Nr.LV90000024205Brīvības iela 120 Jēkabpils, LV-5201Banka: AS SEB banka Kods: UNLALV2XKonts: LV87UNLA0009013130793 |  | **IZPILDĪTĀJS:****SIA “Acitektura”**Reģ.Nr.45403040580PVN Reģ.Nr.LV45403040580Juridiskā adrese: Gaujas iela 8Jēkabpils, LV-5201Banka: AS SEB banka Kods: UNLALV2XKonts: LV77 UNLA 0050 0222 9947 4 |
| Domes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /L. Salcevičs/ |  | /A.Cikanovičs/ |